ร้านฟูจิ สาขาเซ็นทรัลบางนา 
ไม่ค่อยได้มาเซ็นทรัลบางนาเท่าไหร่ค่ะ มาแล้วก็ไม่รู้จะทานอะไรดี ก็เลยขอฝากท้องที่ร้านประจำที่ไม่เคยผิดหวังละกัน ทานที่ไหนก็อร่อย อิอิ

สาขานี้แปลกจากสาขาอื่นๆมากเลยค่ะ อะเมซซิ่งมาก!!!!!! ไม่ต้องรอคิวเลย พระเจ้า!! เริ่ดอ่ะ เสียดายที่ไม่ได้อยู่ใกล้บ้าน 5555
ภายในร้านก็กว้างขวางดีค่ะ มีที่นั่งเยอะ โต๊ะว่างก็เยอะค่ะ 

แซลมอนซาชิมิ : เมนูแซลมอนที่โปรดๆตลอดเวลา ไปร้านอาหารญี่ปุ่นที่ไหนก็ต้องสั่งตลอดๆ สาขานี้แซลมอนก็สดดีค่ะ เนื้อแน่น เด้งดึ๋งดั๋ง หวานนุ่มลิ้น 

ข้าวปั้นหน้าแซลมอนย่าง : ปกติจะไม่ค่อยได้สั่งเมนูนี้ที่ฟูจิเท่าไหร่ เลยไม่ทราบเหมือนกันว่ามันมีวาซาบิแปะอยู่เยอะเลย ทำม้ายยยยยย พนักงานกลั่นแกล้ง ไม่บอกกัีนเลย T^T จี๊ด 3 สเต็ป จี๊ด...จี๊ด...จี๊ดดดดดดดด

เซ็ทข้าวปั้น : ปกติจะสั่งเมนูแซลมอนย่างซีอิ๊ว แต่ก็ทานบ่อยละ ขอลองสั่งเซ็ทนี้แทน มีข้าวปั้นหน้าปลาหมึก, ปูอัด, กุ้ง, ไข่หวาน, ไข่กุ้ง, แซลมอน, ทูน่า ฯลฯ อย่างละหน้าที่ดูเหมือนจะน้อย แต่จริงๆแล้วไม่น้อยนะ เล่นเอาจุกอยู่เหมือนกัน เหมาะสำหรับคนที่อยากทานซูชิหลากหลายหน้าแต่มาคนเดียว

แซลมอนราดซอสไข่กุ้ง : แซลมอนสุดโปรด ซอสไข่กุ้งเผ็ดๆมันๆ ทานกี่ครั้งก็อร่อย อิอิ

การบริการ : พนักงานสาขานี้ก็บริการดีค่ะ อาหารได้ไว อาจจะเป็นเพราะลูกค้ามีไม่มากเท่าไหร่ 

บรรยากาศร้าน : ร้านฟูจิก็จัดร้านและตกแต่งร้านเหมือนๆกันทุกสาขาเลยค่ะ มีต้มไผ่และกระจก อิอิ